“Ніякіх крытэраў няма ўвогуле. Насамрэч, напэўна мы дрэнна працуем у гэтым накірунку, але перыядычна карыстаемся меркаваньнямі экспертаў. Я ня дужа сачу за тым, што адбываецца ў беларускай музыцы, таму звычайна знаходжу для сябе новыя імёны назіраючы за сапорт-гуртамі. Як у свой час я прыкмеціў Akute, якія грэлі Placebo. Астатнюю інфармацыю мы атрымліваем ад людзей, якія цікавяцца беларускай музыкай і займаюцца гэтым прафесійна. Вось напрыклад Зьміцер Бескаравайны, я лічу яго адным з тых людзей, якія арыентуюцца ў беларускай музыцы і час ад часу мы зьвяртаемся да яго. Альбо да тых людзей, хто ладзіць беларускія канцэрты ў клубе Рэпаблік і цікавімся, што адбываецца на беларускай сцэне і каго можна запрасіць на фестываль. Літаральна, крытэрам ёсьць лаяльнасьць у ганарарным плане. Мы вялі перамовы з адным беларускім гуртом, дарэчы, больш цяжкага накірунку, і наконт ганарару мы дамовіцца не змаглі. Ня буду называць іх імя, але на фэст яны не патрапілі".